CELEX: 32005R0305
Language: lv
Date: 2004-10-19 00:00:00
Title: Komisijas Regula (EK) Nr. 305/2005 (2004. gada 19. oktobris), ar ko groza Regulu (EK) Nr. 312/2003 attiecībā uz tarifu kvotām dažiem Čīles izcelsmes produktiem

25.2.2005   
            
            
               LV
            
            
               Eiropas Savienības Oficiālais Vēstnesis
            
            
               L 52/6
            
         
      KOMISIJAS REGULA (EK) Nr. 305/2005
   (2004. gada 19. oktobris),
   ar ko groza Regulu (EK) Nr. 312/2003 attiecībā uz tarifu kvotām dažiem Čīles izcelsmes produktiem
   EIROPAS SAVIENIBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 18. februāra Regulu (EK) Nr. 312/2003 par Eiropas Nolīgumā par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses, paredzēto tarifa noteikumu īstenošanu attiecībā uz Kopienu (1), un jo īpaši tās 5. pantu,
   tā kā:
   
               (1)
            
            
               Regula (EK) Nr. 312/2003 īsteno Eiropas Nolīgumā par asociācijas izveidi starp Eiropas Kopienu un tās dalībvalstīm, no vienas puses, un Čīles Republiku, no otras puses, paredzētos tarifa noteikumus attiecībā uz Kopienu (2).
            
         
               (2)
            
            
               Ar Padomes Lēmumu 2005/106/EK (3) Padome apstiprināja Protokolu asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses, ņemot vērā Čehijas Republikas, Igaunijas Republikas, Kipras Republikas, Ungārijas Republikas, Latvijas Republikas, Lietuvas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai (še turpmāk “Protokols”). Protokols ietver jaunas Kopienas tarifu koncesijas, no kurām dažas ierobežo tarifu kvotas. Lai šīs tarifu kvotas varētu ieviest, jāgroza Regula (EK) Nr. 312/2003.
            
         
               (3)
            
            
               Tarifu kvotas ķiplokiem (Nr. 09.1925), galda vīnogām (Nr. 09.1929) un kivi (Nr. 09.1939.) gadā jāpalielina par pieciem procentiem no sākotnējā daudzuma.
            
         
               (4)
            
            
               Jaunās Kopienas tarifu kvotas 2004. gadam jāierobežo proporcionālā saistībā ar laikposmu, kurā jaunās tarifu kvotas ir atvērtas.
            
         
               (5)
            
            
               Tā kā Protokols paredz, ka jaunās Kopienu tarifu koncesijas piemēro no 2004. gada 1. maija, šo regulu jāpiemēro no tās pašas dienas un tai jāstājas spēkā iespējami drīz.
            
         
               (6)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 312/2003 pielikumu groza, kā noteikts šīs regulas pielikumā.
   2. pants
   1.   2004. gadam tarifu kvotas ar numuriem 09.1937, 09.1939 un 09.1941 ierobežo līdz astoņām divpadsmitdaļām no katra attiecīgā daudzuma gadā. Kilogramu desmitdaļas noapaļo līdz nākamajam pilnam kilogramam.
   2.   Tarifu kvotām ar numuriem 09.1925 un 09.1929 2004. gadam pievieno papildu daudzumus attiecīgi 20 tonnu un 1 000 tonnu apmērā.
   3. pants
   Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
   Izņemot pielikuma 1. un 2. punktu, to piemēro no 2004. gada 1. maija.
   Pielikuma 1. un 2. punktu piemēro no 2005. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 19. oktobrī
      
         
            Komisijas vārdā —
         
         
            Komisijas loceklis
         
         Frederik BOLKESTEIN
         
      
   
   
      (1)  OV L 46, 20.2.2003., 1. lpp.
   
      (2)  OV L 352, 30.12.2002., 3. lpp.
   
      (3)  OV L 38, 10.2.2005., 1. lpp.
   
      PIELIKUMS
      Šādi groza tabulu Regulas (EK) Nr. 312/2003 pielikumā.
      
                  1)
               
               
                  Daudzumu ceturtajā ailē ar numuru 09.1925 aizstāj ar 530 tonnām.
                  Pēc 2005. gada tarifa kvotas apjomu katru gadu pakāpeniski palielina par pieciem procentiem no sākotnējā daudzuma.
               
            
                  2)
               
               
                  Daudzumu ceturtajā ailē ar numuru 09.1929 aizstāj ar 38 500 tonnām.
                  Pēc 2005. gada tarifa kvotas apjomu katru gadu pakāpeniski palielina par pieciem procentiem no sākotnējā daudzuma.
               
            
                  3)
               
               
                  Iestarpina šādas rindas:
                  
                              “09.1937 (1)
                              
                           
                           
                              0303 29 00
                              0303 78 12
                              0303 78 19
                           
                           
                              Zivis, saldētas
                           
                           
                              725 tonnas
                           
                           
                              100
                           
                        
                              0304 20 53
                              0304 20 56
                              0304 20 58
                              0304 20 91
                              0304 20 94
                              0304 90 05
                           
                           
                              Saldēta zivju fileja un pārējā zivs miesa
                           
                        
                              09.1939
                           
                           
                              0810 50 00
                           
                           
                              Kivi
                           
                           
                              1 000 tonnu (2)
                           
                           
                              100
                           
                        
                              09.1941 (2)
                              
                           
                           
                              1604 15 19
                           
                           
                              Pagatavotas vai konservētas makreles
                           
                           
                              90 tonnu
                           
                           
                              100”
                           
                        
            
         (1)  Šo tarifu kvotu piemēro 2004. gadam un pēc tam katram kalendārajam gadam, sākot no 2005. gada 1. janvāra līdz termiņa beigām 2012. gada 31. decembrī.
      
         (2)  Šo tarifu kvotu piemēro 2004. gadam un pēc tam katram kalendārajam gadam, sākot no 2005. gada 1. janvāra līdz termiņa beigām 2006. gada 31. decembrī.